als_Latn dik_Latn sag_Latn
Të zhdukurit në komunizëm, zyrë për zbulimin e eshtrave
- 2217 Lexime
- (07:04 , 14/03/2015)
- 5 Komente
NGA OLA MITRE*
TIRANE-Ngrihet Zyra e të Zhdukurve, e cila do të merret me zbulimin e eshtrave të personave të humbur gjatë periudhës së regjimit komunist. Lajmi është bërë me dije nga zëvendësministrja e Mirëqenies Sociale dhe Rinisë, Gentjana Sula, ndërkohë që krijimi i saj bazohet në urdhrin e kryeministrit Edi Rama me nr.244. Zyra do të jetë pjesë e strukturës së Institutit të të Përndjekurve Politikë, ku ndër të tjera është parashikuar dhe krijimi i Sektorit të Gjetjes së të Zhdukurve nga krimet e komunizmit. “Një nga zhvillimet e fundit është dhe krijimi i Zyrës së të Zhdukurve, e cila do të trajtojë të gjitha kërkesat që vijnë nga familjet që kër-kojnë familjarët e tyre. Në këtë drejtim do të kemi një partneritet të rëndësishëm me Qendrën Ndërkombëtare për kërkimin e të zhdukurve në Bosnjë”, – shpjegoi Sula, gjatë ceremonisë së shpërndarjes së këstit të 4-t të dëmshpërblimit për 1200 ish-të burgosur politikë që janë gjallë.
Përbërja
Sektori i Gjetjes së të Zhdukurve nga krimet e komunizmit përbëhet nga një përgjegjës sektori dhe dy specialistë, ku secili prej tyre mbulon detyra të veçanta. Specialisti i gjetjes së të zhdukurve ka për detyrë të evidentojë, viktimat e persekutimit politik nga ekzekutimet me ose pa gjyq, të vdekur në burgjet e diktaturës, të vrarë në hetuesi ose spitale psikiatrike, të groposur në varre kolektive si dhe të vrarë në kufi në tentativë arratisjeje gjatë periudhës 29.11.1944 – 01.10.1991. Ndërkohë që, specialisti i dokumentimit të krimeve të komunizmit do të marrë dëshmitë reale, audiovizive dhe materiale të të mbijetuarve nga diktatura, do të mbledhë dokumente arkivore dhe do të realizojë një dokumentacion sa më të plotë mbi të zhdukurit, të ekzekutuarit dhe të vdekurit në burgjet e komunizmit, kampet e internimit dhe qendrat e torturës, duke bashkëpunuar për këtë qëllim edhe me dikastere qendrore dhe lokale.
Dëmshpërblimi
Ndërkaq, krahas shpërndarjes së këstit të 4-t për 1200 të përndjekur politikë, ministri i Mirëqenies Sociale dhe Rinisë, Erion Veliaj bëri me dije se në muajin prill do të nisë dhe shpërndarja e këstit të 5-të. Për këtë arsye, ai u ka bërë thirrje të përndjekurve, që të paraqesin dokumentacionin e nevojshëm. Ndërkohë që, duke iu referuar projektligjit për hapjen e dosjeve, ministri tha se nga inventarizimi i tyre, rezulton se ekziston shumica dërrmuese e dosjeve të Sigurimit të Shtetit. “Ka shumë njerëz që thonë se dosjet nuk duhet të hapen sepse nuk ekzistojnë. E vërteta është se aty gjenden mbi 90 për qind e materialit arkivor gati për t’u hapur. Ndaj besoj se ky duhet të jetë një vit historik”, – tha Veliaj.
(d.b/GazetaShqiptare/BalkanWeb)
Komente ( 5 )
-
Tani po e marr vesh qe keta rilindje e isheve do te “dorezojne” eshtrat e te pushkatuarve te familjaret!!!
Ti Mario ta dish mire sepse keta kane lidhje gjinie me enverizmin dhe kane gjithe informacionet se ku jane varrosur te pushkatuarit prandaj nen drejtimin e enverit te dyte psiko do tu dorezojne eshtrat familjareve sepse ishat sigurimsa I kane te gjitha te dhenat per varret enigma…..koordinatat e vendndodhjet e tyre …
-
sigurisht qe ish sigurimsat do te perdoren per te gjetur eshtrat sepse ata i dine, por se paku, per te lehtesuar shpirtin e tyre nga mekatet, te bejne kete akt pendimi duke u kthyer familjareve eshtrat e te dashurve te tyre dhe ky popull te gjeje disi paqe.
-
-
Me pa turpesine me te madhe ju hapni zyren e te Zhdukurve ku baballaret tuaj vrane dhe zhduken me mijera shqiptare te pa fajshem.Dje I vrate sot I lartesoni.a keni ndonje pike fytyre me kjo eshte interesante….
-
I ndrite shpirti atyre qe kane kontribuar ne ngritjen e kesaj zyre per te gjetur eshtrat e te zhdukurve. Marrshin bekimin e Zotit! Shpirtrat e te zhdukurve ulerasin nga fundi i dheut. Familjet e tyre nuk po gjejne qetesi. Eshte nje komb qe nuk ka qete i qete 25 vjet vjet. Eshte per te ardhur keq qe kjo nuk eshte bere ne keto 25 vjet. Por se paku po behet tani. Ju lumte!!!
-
Si mund te kosiderohet nje ide e lashte per nje shoqeri me te drejte nje regjim politik? Mos valle krimet e bera nga USA mund te hedhin balte mbi demokracine si nje ideal shoqeror ku pushteti vjen nga populli? Dhe mbi te gjitha, mjafton te vezhgosh propaganden e shtypit libéral keto vitet e fundit qe perpiqet te hedh balte mbi njeren nga ngjarjet me rendesishme te historique modernre, revolucioni francez i vitit 1789, nje date e rendesishme dhe e misheruar nga idete filozofike per nje shoqeri te barabarte. Kur dikush thyen fjalen e dhene, ne e quajme ate njeri mashtrues, nderkohe askush nuk ve ne dyshim drejtesine si virtyt mbi te cilin ndertohen rapportet sociale. Vezhgoni origjinen sociale te atyre qe urrejne idene e nje shoqerie te perbashket ( commune) per te kuptuar perbuzjen e tyre ndaj pjeses me te mire te shoqerise.
als_Latn glg_Latn unk als_Latn kmb_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn unk unk als_Latn unk als_Latn unk als_Latn